Εξοχή Δράμας

Η Εξοχή, έως το 1928 γνωστή ως Βέσμη, είναι οικισμός της Μακεδονίας. Διοικητικά υπάγεται στο Δήμο Νευροκοπίου του Νομού Δράμας. Βρίσκεται σε υψόμετρο 610 μέτρωνΜιχαήλ Σταματελάτος, Φωτεινή Βάμβα - Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 222. και σύμφωνα με την απογραφή του 2021 είχε 150 μόνιμους κατοίκουςΕφημερίς της Κυβερνήσεως της Ελληνικής Δημοκρατίας , τεύχος Δεύτερο, 20 Μαρτίου 2014, αρ. φύλλου 698, σελ. 10484..

 Γενικά και ιστορικά στοιχεία 
Μέχρι το 1928 ονομαζόταν Βέσμη, ενώ το σημερινό της όνομα δόθηκε μετά από πρόταση του γραμματέα Ιωάννη Μιχαηλίδη που ήταν γραμματέας της κοινότητας και οφείλεται στο καλό κλίμα της περιοχής. Μέχρι την ανταλλαγή πληθυσμών του 1923 μεταξύ Ελλάδας και Τουρκίας, κατοικούνταν από μουσουλμάνους, ενώ αργότερα εγκαταστάθηκαν στην περιοχή Έλληνες πρόσφυγες από την περιοχή του Πόντου, προερχόμενοι κυρίως από την Κερασούντα. Μάλιστα, οι συγκεκριμένοι πρόσφυγες δημιούργησαν - με τη βοήθεια της πολιτείας - ένοπλες ομάδες που είχαν επιφορτιστεί (μέχρι και το 1926) με την αντιμετώπιση των ένοπλων κομιτατζήδων που δρούσαν στην ελληνοβουλγαρική μεθόριοΙ. Σ. Κολιόπουλος – Ι. Δ. Μιχαηλίδης (επιμ.), Oι Πρόσφυγες στη Mακεδονία - Aπό την τραγωδία στην εποποιΐα, Ε.Μ.Σ. – Μίλητος, Αθήνα 2009, σελ. 269.. Κατά τη διάρκεια του Εμφυλίου, διεξήχθη στην Εξοχή κατά την 28η Ιουνίου του 1948 μάχη ανάμεσα σε αντάρτες του ΔΣΕ και κυβερνητικές δυνάμειςΠαναγ. Παπακωνσταντίνου, Ήρωες και μάρτυρες, Αθήναι 1976, σελ. 201..

Κοντά στον οικισμό βρίσκεται ο ομώνυμος συνοριακός σταθμός που αποτελεί την είσοδο στην γειτονική Βουλγαρία.

Απογραφές πληθυσμού
Απογραφή1928194019511961197119811991200120112021Πληθυσμός734873461594289204239;150106

 Παραπομπές 

 Εξωτερικοί σύνδεσμοι 
 Δ.Δ. Εξοχής, από τον ιστότοπο του Δήμου Κάτω Νευροκοπίου.
 Τελωνείο Εξοχής, από τον ιστότοπο του Νομού Δράμας.

Κατηγορία:Χωριά της περιφερειακής ενότητας Δράμας